Yerna ula deg wungal Tettḍilli-d ur d-tkeččem i yellan meḥsub d akemmel i teḥkayt-agi, ad aɣ-d-iban uqcic-nni yetturebban akken yeqbeḥ, aqcic-nni yellan akken s tezmert-is yuɣal yeskusluḥ Wid yellan deg-s jebbden metwal igenni. Mi d-nezzi s uɛrur ad d-nerwel, ḥulfaɣ i kra lweḥc idhem-d aḍar-iw: d yiwen i d-yessastin fell-i, si sḍeḥ n tzeqqa() 9 wagguren di sbiṭar: tarsast d tinna yettfelliqen, terra iɣes n taɣma d udrar ufud d iceqfan! Niqal aḍar ad yegzem, yuɣal smeckuklen-t akk s wuzzal, aqli tura la tedduɣ fell-as. Aṭas i sṭasreɣ! Aṭas i yemmuten! Acu axir akka wala kter!(sb 53). Segmi i t-id-tɣufer lmut, Ɣilas ibeddel tanilla i tudert-ines, ur as-teqqareḍ akk d win: zik yella d amsetḥi d ayen kan, tura yeqbeḥ nezzeh, ameslay anagar ɣef wammas d akessar(sb 53).